
Parlamentul  României

Camera  Deputaţilor
Comisia pentru sănătate  şi familie
                    Nr. 28 / 126 /  15  mai   2013                                   

BIROULUI PERMANENT 

AL

CAMEREI DEPUTAŢILOR,

Vă înaintăm raportul de înlocuire asupra proiectului de Lege privind aprobarea Ordonanţei de urgenţă a Guvernului nr.104/2009 pentru modificarea şi completarea Legii nr.95/2006 privind reforma în domeniul sănătăţii   , retrimis Comisiei pentru sănătate şi familie în vederea reexaminării şi depunerii unui nou raport , cu adresa nr.PL-x 680/2009 din 27 mai 2010, care înlocuieşte raportul depus cu nr.28/132 /5 mai 2010.
                   PREŞEDINTE,                                               SECRETAR,
              RODICA NASSAR                                        FLORIN BUICU

Parlamentul  României

Camera  Deputaţilor
Comisia pentru sănătate  şi familie
                                                                                             Nr. 28/  126 /  15 mai  2013
RAPORT  DE ÎNLOCUIRE
asupra proiectului de Lege privind aprobarea Ordonanţei de urgenţă a Guvernului nr.104/2009 pentru modificarea şi completarea Legii nr.95/2006 privind reforma în domeniul sănătăţii 

În temeiul art.70 din Regulamentul Camerei Deputaţilor, republicat, proiectul de Lege privind aprobarea Ordonanţei de urgenţă a Guvernului nr.104/2009 pentru modificarea şi completarea Legii nr.95/2006 privind reforma în domeniul sănătăţii a fost retrimis  Comisiei pentru sănătate şi familie, în vederea întocmirii unui nou raport, cu adresa nr. PLx 680/2009 din 27 mai 2010, care  înlocuieşte raportul depus cu nr.28/132 /5 mai 2010.
Senatul, în calitate de primă Cameră sesizată, a adoptat proiectul de lege , în şedinţa din 14 decembrie 2009.
Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

La întocmirea raportului , Comisia pentru sănătate şi familie a avut în vedere:

-  avizul favorabil al Consiliului Legislativ (nr.120/2.10.2009) cu observaţii şi propuneri;

- avizul favorabil al Comisiei juridice, de disciplină şi imunităţi (nr.PL-x 680/2009 din 2.02.2010);

- avizul favorabil al Comisiei pentru buget, finanţe şi bănci ( nr.705 din 17.02.2010);

- punctul de vedere al Ministerului Sănătăţii (nr.EN 4888 din 14.05.2013).
Proiectul de lege are ca obiect de reglementare modificarea şi completarea Legii nr. 95/2006 privind reforma în domeniul sănătăţii, în sensul autorizării caselor de sănătate şi a Casei Naţionale de Asigurări de Sănătate să încheie în anul 2009 angajamente legale suplimentare pentru servicii medicale şi medicamente cu termen de plată în anul 2010, în limita sumei de 2800 milioane lei. De asemenea, pentru suplimentarea surselor de finanţare a sistemului public de sănătate, se propune folosirea sistemului de „clawback”, producătorii de medicamente prezenţi pe piaţa românească, prin intermediul deţinătorilor de autorizaţii de punere pe piaţă a medicamentelor, fiind obligaţi să plătească trimestrial o contribuţie calculată în funcţie de volumul veniturilor realizate. 

În conformitate cu prevederile art.61 din Regulamentul Camerei Deputaţilor, republicat, cu modificările ulterioare, membrii Comisiei pentru sănătate şi familie au dezbătut proiectul de lege  în şedinţa din 14 mai 2013.  La lucrările comisiei au fost prezenţi  19  deputaţi, din totalul de 20 membri ai comisiei. 
Raportul comisiei a fost adoptat cu majoritate de voturi ( 12 voturi pentru, 2 abţineri ).

La dezbateri a participat, în conformitate cu prevederile art.55 din Regulamentul Camerei Deputaţilor, domnul Francisk Chiriac, secretar de stat în cadrul Ministerului Sănătăţii.

În raport de obiectul şi conţinutul său, proiectul de lege face parte din categoria legilor organice .
În urma dezbaterilor, Comisia pentru sănătate şi familie  propune adoptarea proiectului de lege cu amendamente, după cum urmează: 
I. AMENDAMENTE ADMISE

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse

	1.
	
	Titlul Legii

Lege privind aprobarea Ordonanţei de urgenţă a Guvernului nr.104/2009 pentru modificarea şi completarea Legii nr.95/2006 privind reforma în domeniul sănătăţii


	Nemodificat.
	

	2.
	
	Articol unic. – Se aprobă Ordonanţa de urgenţă a Guvernului nr.104 din 30 septembrie 2009 pentru modificarea şi completarea Legii nr.95/2006 privind reforma în domeniul sănătăţii, publicată în Monitorul Oficial al României, Partea I, nr.669 din 7 octombrie 2009, cu următoarele modificări:


	Nemodificat.
	

	3.
	Titlul ordonanţei

Ordonanţă de urgenţă pentru modificarea şi completarea Legii nr.95/2006 privind reforma în domeniul sănătăţii


	Nemodificat
	Nemodificat
	

	4.
	Art.I. – Legea nr.95/2006 privind reforma în domeniul sănătăţii, publicată în Monitorul Oficial al României, Partea I, nr.372 din 28 aprilie 2006, cu modificările şi completările ulterioare, se modifică şi se completează după cum urmează:


	Nemodificat
	Nemodificat
	

	5.
	1.După articolul 17 se introduce un nou articol, articolul 171, cu următorul cuprins:

"Art.171.- (1) Direcţiile de sănătate publică judeţene şi a municipiului Bucureşti sunt conduse de un director coordonator, care este ajutat de directori coordonatori adjuncţi.
(2) Persoanele care ocupă funcţii dintre cele prevăzute la alin. (1) sunt numite prin act administrativ al ministrului sănătăţii, în urma evaluării cunoştinţelor şi abilităţilor manageriale, în condiţiile legii.

(3) Funcţiile prevăzute la alin. (1) se exercită în baza unui contract de management încheiat cu ministrul sănătăţii, pe o perioadă de maximum 4 ani.

(4) Funcţiile de director coordonator şi director coordonator adjunct sunt incompatibile cu:

a) exercitarea oricăror altor funcţii remunerate, neremunerate sau/şi indemnizate, cu excepţia funcţiilor sau activităţilor în domeniul didactic, al cercetării ştiinţifice, al creaţiei literar-artistice şi în domeniul medical, desfăşurate în afara programului normal de lucru şi care nu au legătură cu funcţia deţinută;

b) exercitarea oricărei activităţi sau oricărei alte funcţii de conducere, inclusiv cele neremunerate;

c) exercitarea oricărei funcţii în cadrul organizaţiilor sindicale sau patronale de profil.

(5) Constituie conflict de interese deţinerea de către directorul coordonator sau directorul coordonator adjunct de părţi sociale, acţiuni sau interese la societăţi comerciale ori organizaţii nonguvernamentale care stabilesc relaţii comerciale cu direcţia de sănătate publică la care persoana în cauză exercită funcţia de director coordonator sau director coordonator adjunct.

(6) Prevederile alin. (5) se aplică şi în cazul în care părţile sociale, acţiunile sau interesele sunt deţinute de către rudele ori afinii până la gradul al IV-lea al directorului coordonator sau ai directorului coordonator adjunct.

(7) Dacă directorul coordonator sau directorul coordonator adjunct se află în stare de incompatibilitate sau în conflict de interese, acesta este obligat să înlăture motivele de incompatibilitate ori de conflict de interese în termen de 30 de zile de la apariţia acestora. În caz contrar, contractul de management este reziliat de plin drept, iar Ministerul Sănătăţii poate cere persoanelor în cauză despăgubiri, conform clauzelor contractului de management."

	Nemodificat
	Nemodificat

	

	6.
	2. La articolul 246, după alineatul (1) se introduc două noi alineate, alineatele (11) şi (12), cu următorul cuprins:

"(11) Se autorizează Casa Naţională de Asigurări de Sănătate şi casele de asigurări de sănătate să încheie angajamente legale suplimentare în anul 2009, în limita sumei totale de 2.800 milioane lei, pentru servicii medicale şi medicamente, cu termen de plată în anul 2010, în condiţiile stabilite prin Contractul-cadru privind condiţiile acordării asistentei medicale în cadrul sistemului de asigurări sociale de sănătate.

(12) Se autorizează Casa Naţională de Asigurări de Sănătate să introducă în anexele şi bugetul Fondului naţional unic de asigurări sociale de sănătate detalierea pe programe a creditelor de angajament suplimentare prevăzute la alin. (11) şi să comunice Ministerului Finanţelor Publice modificările introduse."
	Nemodificat
	Nemodificat
	

	7.
	3. La articolul 270 alineatul 1, după litera v, se introduce o noua literă, litera x), cu următorul cuprins:

"x) Organizează evidenţa pe plătitori, persoane juridice, a contribuţiilor prevăzute la art. 3631 alin. (1) şi (2), pentru finanţarea unor cheltuieli pentru sănătate, şi urmăreşte declararea, constatarea, controlul şi soluţionarea contestaţiilor."
	Nemodificat
	1.La articolul I, punctul 3 se abrogă.
	Pentru respectarea nomelor de tehnică legislativă.

Textul a fost abrogat ulterior prin OUG nr.77/2011.

	8.
	4. Articolul 362 se modifică şi va avea următorul cuprins:

"Art. 362.- Veniturile prevăzute la art. 361 şi 3631, gestionate de Ministerul Sănătăţii, sunt folosite pentru:

a) investiţii în infrastructură şi dotări în sistemul sanitar public;

b) finanţarea programelor naţionale de sănătate;

c) rezerva Ministerului Sănătăţii pentru situaţii speciale;

d) sume alocate prin transfer în bugetul Fondului naţional unic de asigurări sociale de sănătate pentru medicamente de care beneficiază asiguraţii în tratamentul ambulatoriu, cu sau fără contribuţie personală, pe bază de prescripţie medicală, în sistemul de asigurări sociale de sănătate;

e) alte destinaţii prevăzute la art. 93 alin. (11), art. 93 alin. (5) şi art. 93 alin. (51) din prezenta lege."


	1. La articolul I punctul 4, partea introductivă a articolului 362 va avea următorul cuprins:

„Art.362.- Veniturile prevăzute la art.361, gestionate de Ministerul Sănătăţii, sunt folosite pentru:”

	2.La articolul I, punctul 4 se abrogă.


	Pentru respectarea nomelor de tehnică legislativă.

Textul a fost modificat ulterior prin OUG nr.91/2012, precum şi prin OUG nr.2/2013.


	9.
	5. După articolul 363 se introduce un nou articol, articolul 3631, cu următorul cuprins:

"Art.3631.-(1) Pentru finanţarea unor cheltuieli de sănătate, deţinătorii autorizaţiilor de punere pe piaţă a medicamentelor, pentru medicamentele incluse în programele naţionale de sănătate, pentru medicamentele de care beneficiază asiguraţii în tratamentul ambulatoriu, cu sau fără contribuţie personală, pe bază de prescripţie medicală, în sistemul de asigurări sociale de sănătate, şi pentru medicamentele de care beneficiază asiguraţii în tratamentul spitalicesc, care realizează încasări din comercializarea în România a medicamentelor respective, participă, după deducerea taxei pe valoarea adăugată, cu o contribuţie trimestrială din valoarea acestor încasări, stabilită în funcţie de volumul vânzărilor, conform grilei privind contribuţia trimestrială datorată pentru veniturile obţinute, prevăzută în anexa nr. 14.

(2) În cazul în care deţinătorii de autorizaţii de punere pe piaţă a medicamentelor respective nu desfăşoară în România activităţi de comercializare a acestora, 

contribuţia este datorată de persoanele juridice care   realizează încasări din comercializarea în România a medicamentelor, ca urmare a obţinerii dreptului de comercializare direct de la deţinătorul autorizaţiei de punere pe piaţă a medicamentelor, respectiv de la persoana care a primit de la deţinătorul autorizaţiei de punere pe piaţă, direct sau indirect, dreptul de a transmite către terţi dreptul de comercializare a medicamentelor în România.

3) Veniturile realizate din sumele încasate potrivit alin. (1) constituie venituri proprii ale Ministerului Sănătăţii şi se datorează începând cu data intrării în vigoare a prezentului act normativ."

	2. La articolul I punctul 5, articolul 3631 se abrogă.


	3.La articolul I, punctul 5 se abrogă.


	Pentru respectarea normelor de tehnică legislativă.
Textul a fost abrogat ulterior prin OUG nr.77/2011.

	10.
	6. La articolul 365, după alineatul (1) se introduc trei noi alineate, alineatele (11)-(13), cu următorul cuprins:

"(11) Contribuţia prevăzută la art. 3631 se virează trimestrial, până la data de 25 a lunii următoare trimestrului în care a avut loc livrarea medicamentelor, într-un cont special, deschis la Trezoreria Statului pe numele Ministerului Sănătăţii.

(12) Persoanele juridice prevăzute la art. 3631 alin. (1) care nu îşi îndeplinesc obligaţia de plată pierd dreptul la decontarea din Fondul naţional unic de asigurări sociale de sănătate a contravalorii medicamentelor comercializate în cadrul programelor naţionale de sănătate, pentru medicamentele de care beneficiază asiguraţii în tratamentul ambulatoriu, cu sau fără contribuţie personală, pe bază de prescripţie medicală, în tratamentul ambulatoriu, în sistemul de asigurări sociale de sănătate, precum şi pentru medicamentele de care beneficiază asiguraţii în tratamentul spitalicesc.

(13) Pentru neplata la scadenţă a contribuţiilor prevăzute la art. 3631 se calculează şi se datorează accesorii în condiţiile Ordonanţei Guvernului nr. 92/2003, republicată, cu modificările şi completările ulterioare."


	3. La articolul I punctul 6, articolul 365 se abrogă.
	4. La articolul  I punctul 6 se abrogă.

	Pentru respectarea normelor de tehnică legislativă.
Textul a fost abrogat ulterior prin OUG nr.77/2011.


	11.
	7. La articolul 366, alineatul (1) se modifică şi va avea următorul cuprins:
"Art.366.- (1) Veniturilor şi cheltuielilor prevăzute la art. 361, 362 şi 3631 li se aplică prevederile referitoare la bugetele de venituri şi cheltuieli ale unor activităţi, instituite prin Legea nr. 500/2002 privind finanţele publice, cu modificările ulterioare."


	4. La articolul I punctul 7, articolul 366 se abrogă.
	5. La articolul I punctul 7, alineatul (1) al articolului 366 se modifică şi va avea următorul cuprins:
"Art.366.- (1) Veniturilor şi cheltuielilor prevăzute la art. 361 şi 362 li se aplică prevederile referitoare la bugetele de venituri şi cheltuieli ale unor activităţi, instituite prin Legea nr. 500/2002 privind finanţele publice, cu modificările şi completările ulterioare."


	Art. 3631 a fost abrogat la nr.crt.9 din prezentul raport.

	12.
	8.După anexa nr. 13 se introduce o nouă anexă, anexa nr. 14, având cuprinsul prevăzut în anexa care face parte integrantă din prezenta ordonanţă de urgenţă.


	5. La articolul I punctul 8, anexa nr.14 se abrogă.
	Se elimină.
	

	13.
	Art. II- În termen de 15 zile de la data intrării în vigoare a prezentei ordonanţe de urgenţă, Ministerul Sănătăţii şi Casa Naţională de Asigurări de Sănătate vor elabora norme de aplicare, care se aprobă prin ordin comun al ministrului sănătăţii şi al preşedintelui Casei Naţionale de Asigurări de Sănătate.


	6. Articolul II se abrogă.
	Se elimină.
	

	14.
	Anexă 
Text ordonanţă de urgenţă (care face parte integrantă din prezentul raport)

	
	Nemodificat.


	


ANEXĂ

(Anexa nr.14 la Legea nr.95/2006)

Grila privind contribuţia trimestrială datorată pentru veniturile obţinute
	Total venituri trimestriale (mii lei)
	Contribuţie (%din total venituri)

	>75.000
	11

	50.001-75.000
	10

	25.001-50.000
	9

	12.501-25.000
	8

	6.251-12.500
	7

	1.250-6.250
	6

	<1.250
	5


În cursul dezbaterilor nu s-au înregistrat amendamente respinse.
                                             PREŞEDINTE,                                                                                       SECRETAR,
                            RODICA NASSAR                                                                                 FLORIN BUICU
Şef birou – Gheorghe Marinescu

Întocmit, 
 Cristina Bologan – consilier  parlamentar

